CELEX: 62016TN0826
Language: hu
Date: 2016-11-28 00:00:00
Title: T-826/16. sz. ügy: 2016. november 28-án benyújtott kereset – Casanovas Bernad kontra Bizottság

23.1.2017   
            
            
               HU
            
            
               Az Európai Unió Hivatalos Lapja
            
            
               C 22/52
            
         2016. november 28-án benyújtott kereset – Casanovas Bernad kontra Bizottság
   (T-826/16. sz. ügy)
   (2017/C 022/71)
   Az eljárás nyelve: francia
   
      Felek
   
   
      Felperes: Luis Javier Casasnovas Bernad (Saint-Domingue, Dominikai Köztársaság) (képviselő: S. Orlandi és T. Martin, ügyvédek)
   
      Alperes: az Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a következőképpen határozzon:
            
         
               —
            
            
               semmisítse meg a 2016. szeptember 27-i határozatot, amely megszüntette a felperes szerződését;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, a 2011. március 2-i bizottsági határozat 3. cikke (3) bekezdésének alkalmazhatatlanságára alapított jogalap
            
         
               2.
            
            
               A második, az Európai Unió egyéb alkalmazottaira vonatkozó alkalmazási feltételek 85. cikkének megsértésére alapított jogalap, amennyiben a munkaszerződés-kötési jogkörrel rendelkező hatóság (AHCC) határozatlan időre meghosszabbította a felperes szerződését, meghatározva azonban egy határidőnek megfelelő esemény bekövetkezéséhez kapcsolódó felmondási záradékot.
            
         
               3.
            
            
               A harmadik, a gondoskodási kötelezettség megsértésére alapított jogalap, mivel először is az AHCC azt megelőzően szüntette meg a felperes szerződését, hogy a fizetés nélküli szabadságának meghosszabbításáról határozott volna, másodszor anélkül tette ezt, hogy a felperesnek az első visszahelyezési ajánlatot megtette volna, és harmadszor pedig mivel nem tájékoztatta a felperest arról, hogy a költségvetési kereteken belül van-e lehetőség a szabadságának lejártát követően a díjazására.
            
         
               4.
            
            
               A negyedik, az Európai Unió tisztviselőinek személyzeti szabályzata 12b. cikkének és 40. cikke (1a) bekezdésének AHCC általi megsértésére alapított jogalap.